Foto: KUN.UZ Bugun kunduz kuni O‘zbekiston hududiga nisbatan salqin havo kirib keladi. Respublika bo‘yicha havo biroz bulutli bo‘ladi, ba’zi joylarda o‘zgarib turadi, yog‘ingarchilik kutilmaydi. Ba’zi joylarda shamol tezligi 17-22 m/s gacha kuchayishi mumkin. Harorat foni pasayadi va 30-35 daraja issiqni tashkil etadi. Poytaxtda havo kam bulutli bo‘ladi. Shamol tezligi 12-15 m/s gacha kuchayishi mumkin. Havo harorati 32-34 daraja issiq bo‘ladi. Tog‘li hududlarda havo biroz bulutli bo‘ladi, ba’zi joylarda o‘zgarib turadi, qisqa muddatli yomg‘ir yog‘ishi, momaqaldiroq bo‘lishi mumkin. Shamol 7-12 m/s tezlikda esadi, ba’zi joylarda 17-22 m/s gacha kuchayishi mumkin. Havo harorati 22-27 daraja issiq bo‘ladi. Kutilayotgan mahalliy yomg‘irlar hisobiga 2021 yilning 13-16 avgust kunlarida respublikaning tog‘oldi va tog‘li hududlarida sel kelishi xavfi bor.